section_heading: Životopis
paragraph_text: Od 1984. kontinuirano je prisutna u nastavnom procesu sveučilišnih studija, pa 1984. – 89. predaje Marketing u turizmu te 'Ekonomiku turističkog poduzeća na Fakultetu ekonomije i turizma Sveučilišta u Puli, potom 1989. – 94. Razvojnu i poslovnu politiku na istom fakultetu, a Animaciju u turizmu 1991. – 92. na Hotelijerskom fakultetu u Opatiji. Kasnije drži kolegije o Malim i srednjim poduzećima i Menadžmentu u turizmu. Godine 2000. – 03. savjetnica je u upravi rovinjske tvrtke Adria Resorts. Od ljeta 2003. s pola radnog vremena, a od 2004. s punim radi na Fakultetu za turistički i hotelski menadžment (danas Fakultet za menadžment u turizmu i ugostiteljstvu, FMTU) u Opatiji, gdje je 2013. bila pročelnica katedre za menadžment. Za docenticu je izbrana 1999., a potom i za izvanrednu te redovnu profesoricu. Iako je u mirovini i dalje je aktivna na opatijskom FTHM-u kao znanstvenica i na doktorskom studiju. Autorica je pet sveučilišnih udžbenika i knjiga iz menadžmenta u turizmu te brojnih znanstvenih i stručnih radova na području turizma. 2014. biva okrivljena, optužena u uskokovom istražnom procesu. Sudilo joj se za pronevjeru preko 76.357.728,85 kuna. <ref>